Kostüüm
Kostüüm on mingile ajastule, stiilile või teatud otstarbeks kohane riietus. Kostüüm võib väljendada sugu, ametit, klassi, rahvust, teatud tegevust või ajastut. Kostüümina peetakse silmas ebatavalisi rõivaid, mille eesmärk on esile kutsuda identiteedi muutus. Kostüümi võivad kasutada näiteks teatris näitleja või halloween'il tegelaskujuks kostümeeritud isik. Kostüüm võib olla ka mingi tegevuse jaoks kasutatav riietus, näiteks tantsukostüüm, ratsakostüüm või ujumiskostüüm.